האצטדיון נמצא בבעלות הקבוצה, שמשתמשת בו באופן בלעדי. יציעי המגרש עברו מספר הרחבות עם השנים, וכיום תכולתו עומדת על כ-45,000 מושבים.
במסגרת קופה אמריקה 1999 אותו אירחה פרגוואי, אירח האצטדיון משחק אחד בשלב הבתים, ובו גברה 1-0 על .
יריבות.
שלוש יריבותיה הגדולות ביותר של סרו פורטניו הן אולימפיה, נסיונל וליברטד.
היריבות הגדולה ביותר היא היריבות בין סרו פורטניו לאולימפיה, שאף זוכה במדינה לכינוי "הסופר קלאסיקו של פרגוואי". שתי הקבוצות הן המצליחות ביותר בתולדות הכדורגל בפרגוואי, בהפרש ניכר מן היתר. המפגש הראשון בין השתיים התקיים ב-1913, עונת הבכורה ועונת האליפות הראשונה של סרו פורטניו בליגה הפרגוואית, וסרו פורטניו ניצחה בו 3-1.
השתיים נפגשו מאז במעל ל-300 משחקים רשמיים, ומעל ל-400 משחקים בסך הכול. הן מנהלות ביניהן מאבק צמוד, ומספר הניצחונות לכל קבוצה נותר צמוד מאוד.
מרטי ריברולה
מרטי ריברולה אי בטלייר (בקטלאנית: Martí Riverola i Bataller, נולד ב-26 בינואר 1991 בברצלונה שבספרד) הוא כדורגלן ספרדי-קטלאני שמשחק כקשר בקבוצת אנדורה. ריברולה גדל במחלקת הנוער של ברצלונה ושיחק בקבוצת המילואים של המועדון, ברצלונה אתלטיק, לפני שעבר לבולוניה 1909.
קריירה.
ריברולה נולד בברצלונה וכבר בגיל 6 הצטרף למחלקת הנוער של הקבוצה הבכירה בעיר, ומהבכירות בכדורגל בספרד, ברצלונה. תחילה שיחק כחלוץ, וכעבור מספר שנים הוסט לעמדת הקשר. הוא התקדם במהרה בין דרגי הנוער השונים במועדון. ב-2009 היה קפטן קבוצת הנוער של המועדון, אותה הדריך לזכייה באליפות ספרד לנוער, משחק בהרכבה במשחק הגמר מול סלטה ויגו. בסוף 2009, בעודו שחקן של קבוצת הנוער, ערך את הופעת הבכורה בברצלונה אתלטיק, ששיחקה בליגה השלישית תחת המאמן לואיס אנריקה. ריברולה ערך הופעה נוספת אחת במדיה באותה עונה, שבסיומה הצליחה לעלות לליגה השנייה. בקיץ 2010 השתתף עם הקבוצה הבוגרת בסיבוב קדם העונה שלה, והוא שיחק במשחק ידידות מול ולרנגה הנורווגית.
גם את עונת 2010/2011 החל ריברולה כשחקן של קבוצת הנוער, והוא זכה למספר הזדמנויות בברצלונה ב', לפני שהושאל בינואר 2011 לחצי עונה בוויטסה ארנהיים ההולנדית, אותה אימן אלברט פרר, שחקן ברצלונה בעבר. הוא ערך את הבכורה בליגה ההולנדית ב-22 בינואר, בהפסד 1-0 לווילם II. שבוע לאחר מכן בישל שער ראשון במדי קבוצתו החדשה, בניצחון 5-2 על רודה. ב-12 במרץ הבקיע שער בכורה בוויטסה, בתיקו 1-1 עם הירנביין. בסך הכול במהלך השאלתו ערך ריברולה 15 הופעות, בהן הבקיע פעמיים. הוא שב לברצלונה ב', שם הפך לשחקן קבוע בהרכב הקבוצה, אותה אימן אוסביו סקריסטן. ב-6 בדצמבר 2011 ערך את הופעתו הראשונה והיחידה במדי הקבוצה הבוגרת של המועדון, כשנכנס כמחליף במשחק ליגת האלופות מול באטה בוריסוב. בברצלונה ב' הבקיע ריברולה 5 שערים ב-32 הופעות במהלך עונת 2010/2011 והוא עזר לקבוצתו להגיע למקום ה-8.
בקיץ 2012 עזב ריברולה את ברצלונה ועבר לבולוניה 1909 האיטלקית. ריברולה ערך הופעה בודדת במדי הקבוצה במהלך עונת 2012/2013, ולאחר מכן הוא הושאל למשך עונה לריאל מיורקה, ששיחקה בליגה השנייה בספרד. במהלך ההשאלה ערך 15 הופעות, 8 מהן כשחקן הרכב, והבקיע שער אחד. גם לאחר ששב מהשאלתו מיעט לשחק, ולכן בינואר 2015 הושאל פעם נוספת, לריינדורף אלטאך האוסטרית עד סוף העונה. לאחר ששב מהשאלתו, עבר לפוג'ה שמהליגה השלישית באיטליה.
סטטיסטיקה.
נכון ל-7 ביוני 2012
שממית החרמון
שְׂמָמִית הַחֶרְמוֹן או שממית חרמונית (שם מדעי: "Cyrtodactylus amictopholis") הוא מין של לטאה ממשפחת השממיות המצוי בלבנון, סוריה וישראל. המין התגלה לראשונה בחרמון ב-1967 והוגדר על ידי יעקב חיים הופיין. שממית החרמון חיה באזורים הרריים סלעיים – ככל הידוע אנדמית לאזור החרמון שם היא שוכנת בגבהים של 1,300 מטר ומעלה.
שממית החרמון היא האחת מהשממיות הזעירות ביותר המצויות בישראל. אורכה כולל הזנב כ-7 ס"מ, צבעה בגון הנחושת ועל גבה פסים רוחביים שחורים עקלקלים. לאורך הזנב נמשכות טבעות צהובות. הגב כולו מכוסה קשקשים זעירים אחידים. השממית פעילה בשעות היום כשהיא מגיחה ממקומות מסתור בין סלעים ואבנים. תוחלת חייה כשנתיים.
שממית החרמון מצויה בסכנת הכחדה חמורה כאשר גודל אוכלוסייתה אינו ידוע והיא מצויה בסיכון עקב פיתוח תיירותי וצבאי באזור ואיסוף בלתי חוקי.
A&amp;M רקורדס
A&amp;M Records הייתה חברת תקליטים היסטורית אמריקאית. החברה הייתה מותג הקלטות עצמאי שנוסד על ידי הרב אלפרט וג'רי מוס (שם החברה מסמל את האותיות הראשונות של שמות המשפחה של כל אחד מהמייסדים) ב-1962.
בעקבות הצלחתה של החברה היא משכה תשומת לב בתחום המוזיקה כשלבסוף נרכשה על ידי חברת תקליטים גדולה, פוליגרם בשנת 1989 והחלה להפיץ באמצעות פולידור רקורדס מהממלכה המאוחדת. לאורך השנים, החברה היוותה בית לאמנים ידועים כמו סטינג, בריאן אדמס, בורט באשארך, לייזה מינלי, הקרפנטרז, פול ויליאמס, ג'נט ג'קסון, קט סטיבנס, קרול קינג, איימי גרנט, ג'ואן באאז, הפוליס, סיסי פניסטון, סאונדגארדן ושריל קרואו.
ב-1998 חברת פוליגרם נרכשה על ידי התאגיד סיגרם, ועברה להיות תחת חברת יוניברסל מיוזיק גרופ. פעילותה של פוליגרם הופסקה באופן רשמי בינואר 1999 כאשר היא התמזגה עם גפן רקורדס ואינטרסקופ רקורדס כדי ליצור את חברת התקליטים אינטרסקופ גפן A&amp;M רקורדס. בשנת 2007, אינטרסקופ הודיעה כי הם מחזירים את השם A&amp;M לשימוש וכי הוא עומד להתמזג עם אוקטון רקורדס כדי ליצור את החברה A&amp;M אוקטון רקורדס אשר פעלה עד שנת 2013, כאשר A&amp;M אוקטון מוזגה לתוך אינטרסקופ.
כיום, ההפצות של A&amp;M מנוהלות על ידי ורב רקורדס, יוניברסל מיוזיק אינטרפרייז ואינטרסקופ.
היסטוריה.
התחלות.
A&amp;M רקורדס נוסדה ב-1962 על ידי הרב אלפרט וג'רי מוס. בעת בחירת השם לחברה, אחת האפשרויות הראשונות הייתה קארניבל רקורדס. תחת שם זה של החברה הם הוציאו לאור שני סינגלים, זאת לפני שהם גילו כי חברת תקליטים אחרת פועלת כבר תחת השם קארניבל. החברה שינתה את שמה ל"A&amp;M", המייצגים את ראשי התיבות של אלפרט ומוס. משנת 1966 עד 1999, המטה הראשי של החברה היה על האדמות ההיסטוריות של צ'ארלי צ'אפלין סטודיוס הממוקמות בכתובת 1416 צפון לוס אנג'לס, שדרות בראה, קרוב מאוד לשדרות סאנסט בהוליווד.
לאורך שנות ה-60 וה-70, A&amp;M עבדה עם אמנים כמו הרב אלפרט וטיחואנה בראס, באז'ה מרימבה בנד, בורט באשארך, סרז'יו מנדז, הסנדפייפרס, ווי פייב, הקרפנטרז, לייזה מינלי, פול ויליאמס, ג'ו ג'קסון ופיל אוקס. בילי פרסטון הצטרף בשנת 1971, ואחריו הצטרפו אנדרה פופ והרב אוטה ב-1973.
בשנות ה-60 המאוחרות, באמצעות חתימת הסכמים ורישוי באופן ישיר, A&amp;M החתימו אמנים בריטים הכוללים את קט סטיבנס, ג'ו קוקר, פרוקול הארום, האמבל פאי, פאירפורט קונבנטשין, פרי וThe Move. בשנות ה-70, בעקבות הסכמי הייצור והתפוצה עם אודה רקורדס, A&amp;M הוציאו לאור אלבומים של קרול קינג והצמד הקומי צ'יץ' וצ'ונג.
אמנים ידועים נוספים של אותה תקופה שפעלו יחד עם A&amp;M היו נאזרת', וואי אנד טי, דה טיובס, סטיקס, סופרטרמפ, ג'ואן ארמטריידינג, כריס דה ברג (אשר במהלך שנות ה-80 זכה להצלחה גדולה), ריק וייקמן, האוזרק מאונטן דרדוילס, צ'אק מאנגוין, סקוויז ופטר פרמפטון.
ב-10 במרץ 1977, A&amp;M החתימו את הלהקה סקס פיסטולס לאחר שהיא ננטשה על ידי EMI. אך A&amp;M נטשו את הלהקה תוך שבוע. A&amp;M הגיעו להצלחתם במהלך שנות ה-80 עם רשימת אמנים ידועים כמו אורקסטרל מנוברס אין דה דארק, הנרי באדווסקי, ג'נט ג'קסון, הפוליס, סטינג, האחים ג'ונסון, פאלקו, אטלנטיק סטארר, הגו-גוז, בריאן אדמס, סוזן וגה, ריגהיארה, ברנדה ראסל, ג'פרי אוסבורן, אוניגו בוינגו, The Human League, האוזרק מאונטן דרדוילס ועוד רבים. בעקבות עסקה שהם עשו עם חברת התקליטים למוזיקה נוצרית מיררה רקורדס, הם החלו להפיץ הקלטות קודמות של הזמרת איימי גרנט וגם היו אחראים על הפצה של התקליטים החדשים. בין התקליטים שהופצו היה אלבומה "Unguarded" משנת 1985 בהתחלה, ולאחר מכן התקדמו לשוק המוזיקה של המיינסטרים, מרכיב חשוב מאוד לפריצת הדרך שלה כזמרת מיינסטרים לאחר מכן.
כעשור מאז הקמתה, A&amp;M הפכה להיות חברת התקליטים העצמאית הגדולה בעולם. ההוצאות לאור של החברה תחילה הופצו על ידי חברת התקליטים סטייטסייד רקורדס של EMI בתחומי הממלכה המאוחדת, ולאחר מכן תחת השם שלהם פאי רקורדס עד שנת 1967. משנת 1969, A&amp;M הקימה מטה של החברה בממלכה המאוחדת כשהעומד בראשה כמנהל ראשי הוא ג'ון דיקון אשר היה בתפקיד עד שנת 1979 (אין מדובר בבסיסט של להקת קווין). מספר עובדי A&amp;M גויסו וביניהם לארי יאסקיל ודרק גרין ואמנים בולטים מאוד בבריטניה כמו הפוליס, סופרטרמפ, ריק ווקמן, סקוויז ורבים אחרים אשר הוחתמו למותג ההקלטות בבריטניה.
ההוצאות לאור של A&amp;M שווקו גם באוסטרליה באמצעות פסטיבל רקורדס עד לשנת 1989. A&amp;M רקורדס בע"מ נוסדה ב-1970, כשההפצה מנוהלת על ידי חברות תקליטים אחרות שפעלו באירופה. A&amp;M רקורדס של קנדה בע"מ, נוסדה גם היא ב-1970, וA&amp;M רקורדס של אירופה נוסדה ב-1977. בשנת 1979, A&amp;M חתמה על הסכם הפצה עם תקליטי RCA (אשר יותר מאוחר הפכה להיות ברטלסמן מיוזיק גרופ) בארצות הברית, ועם קולומביה רקורדס (שהיורשת שלה סוני מיוזיק אנטרטיינמנט לאחר מכן קלטה לתוכה את קולומביה רקורדס) בארצות רבות אחרות.